CFRESH วิ่งแรง 7% รับแผนบุกตลาดตปท.-แนวโน้มผลงานเริ่มฟื้น
CFRESH วิ่งแรง 7% รับแผนบุกตลาดตปท.-แนวโน้มผลงานเริ่มฟื้น
CFRESH วิ่งแรง 7% รับแผนบุกตลาดตปท.-แนวโน้มผลงานเริ่มฟื้น
21 ก.ย. 2563

ผู้สื่อข่าวรายงานว่า ราคาหุ้น บริษัท ซีเฟรชอินดัสตรี จำกัด (มหาชน) หรือ CFRESH ล่าสุด ณ เวลา 11 น. อยู่ที่ระดับ 4.34 บาท ปรับตัวขึ้น 0.30 บาท หรือ 7.43% ด้วยมูลค่าการซื้อขาย 45.55 ล้านบาท
ทั้งนี้ บล.คิงส์ฟอร์ด แนะนำ”ซื้อเก็งกำไร”หุ้นบมจ.ซีเฟรชอินดัสตรี (CFRESH) หลังมองทิศทางผลการดำเนินงานดีขึ้นโดย หากไม่นับรายการกำไร/ขาดทุนจาก FX แล้วในไตรมาส 2/63 ขาดทุนสุทธิอยู่ที่ 10.45 ล้านบาท ปรับตัวขึ้นจากไตรมาส 2/62 ที่ขาดทุนสุทธิ 40.88 ล้านบาท
ขณะที่บริษัทแจ้งตลาดหลักทรัพย์ฯเมื่อวันที่ 26 ส.ค.63 ว่ามีการจัดตั้งบริษัทย่อยที่ประเทศอังกฤษ คือบริษัท 44 FOOD LIMITED เพื่อประกอบธุรกิจ E-Commerce สำหรับสินค้ากลุ่มอาหาร คาดว่าจะเป็นผลบวกระยาวต่อ CFRESH โดยจะสามารถขยายตลาดของสินค้า CFRESH ได้ โดยสหภาพยุโรปนับว่าเป็นตลาดสำคัญของ CFRESH คิดเป็นสัดส่วนมูลค่าการจำหน่ายราว 60-70%
นอกจากนี้ราคากุ้งแวนนาไม แบบ 70 ตัว/กก.ซึ่งเป็นวัตถุดิบ เดือนส.ค.63 ยังทรงตัวเมื่อเทียบกับปีก่อนที่ระดับ 140 บาท/กก. รวมถึงกำลังผลิตของ CFRESH ยังสามารถรองรับออร์เดอร์ได้อีกจำนวนมาก (อ้างอิงจากปี 62 มีการใช้กำลังผลิตเพียง 37.81% โดยมีกำลังผลิตเต็มที่ 30,000 ตัน/ปี)
 